Porast ksenofobije u Grčkoj
U jeku ekonomske krize, mnogi Grci okrivljuju imigrante za porast stope kriminala i nezaposlenosti
Doseljenici iz Avganistana, Hafiz, Muhamed i Sahil, uče engleski u večernjoj školi u Atini. Poput stotina stranaca koji žive u Grčkoj, Hafiz je nedavno bio meta rulje okrenute protiv imigranata koja je krstarila atinskim ulicama. On i dalje ima masnicu na desnom oku. , priseća se al-Rafej, imigrant iz Avganistana. Grčka je bila na samoj ivici stečaja. Suočena sa naglim porastom nezaposlenosti i oštrim merama štednje, postala je izvor sve većeg nezadovoljstva u celom društvu. Među žrtvama tog nezadovoljstva, našli su se stranci. Demonstracije protiv doseljenika početkom godine u Atini, samo su jedne u nizu koje su se pretvorile u nasilje. Pa ipak, dotok migranata u Grčku ne posustaje. Do 300 ljudi dnevno pokuša da pređe reku Evros koja deli Grčku od Turske – da bi stiglo u Evropsku uniju. Pritvorni centri su prepuni, tako da se većina imigranata posle nekoliko dana oslobađa. Nasim Lomani, i sam doseljenik iz Avganistana, osnovao je organizaciju za pomoć imigrantima u Atini. , priča Lomani. Grčki predstavnici kažu da bi ostatak Evrope trebalo više da pomogne u pogledu dotoka imigranata. Mnogi Grci, kao što je stanovnik Atine Nikolaos Sofos, kažu da zemlja više ne može da prihvati nijednog doseljenika. , objašnjava Sofos. Napadi su se pojačali kada je nepoznati počinilac početkom maja opljačkao i ubio jednog grčkog državljanina. Narednog dana, desničarske bande su počele napade na imigrante – jer smatraju da su odgovorni za porast kriminala i nezaposlenosti. , kaže Nasim Lomani. On optužuje policiju da hapsi imigrante, a okreće glavu pred nasiljem koje organizuje desničarska rulja. Hafiz i njegovi prijatelji su među oko 50 hiljada imigranata koji čekaju da im se reše molbe za azil. On čeka već pet godina. I dok Grčka vlada pokušava da sprovede dodatne mere štednje, doseljenici strahuju da bi neprijateljska atmosfera narednih meseci mogla da postane još opasnija.